text: karabakhtæpper
  
  publiceret: 2009-01-31 17:22:49+01:00
  Karabakhtæpper, (efter landskabet Karabakh i Aserbajdsjan), håndknyttede tæpper fra det sydligste Kaukasus i grænseområdet til Iran. Mønstrene er både geometriske og florale, bl.a. europæiskinspirerede blomstermotiver, men teknikken er særpræget: islættrådene er lagt ind efter ikke én, men to rækker knuder. Se også kassaktæpper og kaukasiske tæpper.